Rollen som Joe Bradley ble egentlig tilbudt Cary Grant, men han takket nei fordi han mente han var for gammel til å spille Hepburns kjæreste. Etter hvert ble Gregory Peck valgt. Han fikk hovedplassen på filmplakaten, mens Audrey Hepburn, som var en nykommer, fikk navnet sitt i mindre bokstaver. I løpet av filminnspillingen foreslo Peck at Hepburn skulle få like stor plass på filmplakaten som han, hvilket var svært uvanlig for nykommere i Hollywood på den tiden.